Държавен вестник, бр. 54, 2016 г., стр. 39

БРОЙ  54	
Д Ъ Р Ж А В Е Н  В Е С Т Н И К 	
СТР.  39  
структурата, отговаряща за финансовата 
дейност на Службата, копие от договор или 
заповед за назначаване.
(2) Службата получава документите за 
промяна на възнагражденията на служители­
те си под прикритие от администрацията на 
прикритието при условия и по ред, определени 
в съвместните инструкции съгласно чл. 64, 
ал. 1 от Закона за военното разузнаване.
Чл. 140. (1) Служителите, които заемат 
длъжности под или на прикритие, ползват 
отпуск в размер и при условия и по ред, 
определени за тези длъжности. 
(2) В годината на встъпване в правоот­
ношение с прикритието и в годината на 
прекратяване на правоотношението с при­
критието служителите под или на прикритие 
ползват отпуск по Закона за отбраната и 
въоръжените сили на Република България 
в размер, пропорционален съответно на пе­
риода от началото на годината до датата на 
встъпване в правоотношение и от датата на 
прекратяване на правоотношението до края 
на годината.
Чл. 141. (1) Обезщетенията при ползване 
на отпуск по болест на служителите под при­
критие се изчисляват на база осигурителния 
доход за длъжността в Службата.
(2) При пенсиониране на служител, рабо­
тил под или на прикритие, документите се 
издават от Службата за категорията труд и 
за осигурителните стаж и доход за заеманата 
от него длъжност в Службата.
(3) Служителите на Службата не могат 
да се ползват при пенсиониране с права, 
различни от тези, които им се полагат като 
служители на Службата, независимо от пра­
воотношенията им за периода, през който 
са били под или на прикритие.
Г л а в а  о с м а
СЛУЖБА В ДОБРОВОЛНИЯ РЕЗЕРВ
Чл. 142. (1) Доброволният резерв в Служ­
бата се комплектува с български граждани 
след подписване на договор.
(2) Кандидатите за резервисти трябва да 
отговарят на изискванията по чл. 49 от За­
кона за военното разузнаване и на следните 
изисквания:
1. да притежават образование, съответ­
стващо на изискванията на длъжността;
2. да не са навършили пределна възраст 
за служба в доброволния резерв:
а) за войниците (матросите) и сержантите 
(старшините) – 55 години;
б) за офицерските кандидати и офицери­
те – 60 години.
(3) Доброволният резерв се комплектува 
с техника (техника-резерв) след подписване 
на договор с български граждани, които 
притежават техника, водеща се на военен 
отчет, годна за експлоатация и отговаряща 
на други специфични изисквания, определени 
в договора.
(4) За приемане на служба в доброволния 
резерв и за предоставяне на техника в до­
броволния резерв не се провеждат процедури 
по обявяване и провеждане на конкурси. 
Чл. 143. Отчетът на резервистите се води 
от структурата, отговаряща за управлението 
на човешките ресурси на Службата, а отче­
тът на техниката за доброволния резерв – от 
съответната структура на Службата, отгова­
ряща за вида техника. 
Чл. 144. Комплектуването с резервисти 
и с техника-резерв се извършва съгласно 
длъжностните разписания в зависимост от 
потребностите, определени съгласно чл. 68. 
Чл. 145. Подборът за приемане на служба 
в доброволния резерв се извършва съгласно 
чл. 70, ал. 1. 
Чл. 146. Подборът на лица, притежаващи 
техника-резерв, се извършва при условията 
и по реда на чл. 70, ал. 1, т. 1.
Чл. 147. (1) Директорът на Службата 
сключва с подбрания кандидат договор за 
служба в доброволния резерв или за пре­
доставяне на техника в доброволния резерв.
(2) При сключване на договора по ал. 1 
и допълнителни споразумения към него се 
спазват изискванията на Закона за защита 
на класифицираната информация, подзако­
новата уредба за неговото прилагане, Закона 
за военното разузнаване и този правилник. 
(3) Когато кандидатът се намира в трудови 
или служебни правоотношения, договорът за 
служба в доброволния резерв се подписва и 
от неговия работодател.
Чл. 148. След сключването на договор за 
предоставяне на техника в доброволния ре­
зерв тя се зачислява в Службата и се въвежда 
в експлоатация със заповед на директора на 
Службата.
Чл. 149. (1) При изменение на правата, 
задълженията, условията и срока на дого­
вора за служба в доброволния резерв или 
за предоставяне на техника в доброволния 
резерв по инициатива на всяка от страните 
се сключва допълнително споразумение.
(2) Допълнително споразумение задъл­
жително се подписва при:
1. изпращане на резервиста за участие 
в операции и мисии извън територията на 
страната, ако не е уговорено в договора;
2. преназначаване на друга длъжност;
3. заместване на отсъстващ повече от 
30 работни дни военнослужещ, ако не е 
уговорено в договора;
4. временно изпълнение на задълженията 
на вакантна длъжност на военнослужещ, ако 
не е уговорено в договора;
5. удължаване на срока на договора;